ai4bharat/Pralekha huggingface dataset:
குடியரசுத் தலைவர் செயலகம்
குரு தேக் பகதூர் நினைவு தினத்தன்று குடியரசுத் தலைவரின் செய்தி
குரு தேக் பகதூர் நினைவு தினத்தை முன்னிட்டு குடியரசுத் தலைவர் திரு. ராம் நாத் கோவிந்த் வெளியிட்டுள்ள செய்தி குறிப்பில் “குரு தேக் பகதூரின் வீர மரணம் அனுசரிப்பு நாள் அன்று மனித கவுரவம், சுதந்திரம் மற்றும் வழிபாட்டு சுதந்திரத்திற்காக” அவர் செய்த பெரும் தியாகத்தை நினைவு கூர்வோம்.
குரு தேக் பகதூரின் போதனைகளும் வீர மரணமும் ஒன்றை மட்டுமே உணர்த்துகிறது. அது என்றும் அழியாத, உலக முக்கியத்துவம் வாய்ந்தது என்றும் நிலைத்து நிற்கும் மனித உரிமை தான் அது.
இந்த புனிதமான நாளில், குரு தேக் பகதூர் தன் காலம் முழுவதும் போராடி உயிர் கொடுத்த அவர் கொள்கைகளுக்காக நாமும் நம்மை அர்ப்பணிப்போம்” என்று கூறியுள்ளார்.
குடியரசுத் துணைத் தலைவர் செயலகம்
வடகிழக்குப் பகுதியின் ஒட்டுமொத்த வளர்ச்சிக்கு சிறந்த சாலை இணைப்பு முக்கியம் : குடியரசுத் துணைத் தலைவர் வலியுறுத்தல்
வடகிழக்குப் பகுதியில் சுற்றுலாத்துறை வளர்ச்சி, சரக்குப் போக்குவரத்தை எளிதாக்குதல் மற்றும் ஒட்டு மொத்த வளர்ச்சிக்கு சிறந்த சாலை இணைப்பு முக்கியம் என குடியரசுத் துணைத் தலைவர் திரு எம். வெங்கையா நாயுடு வலியுறுத்தினார்.
வடகிழக்குப் பகுதியில் சுற்றுப்பயணம் மேற்கொண்டுள்ள குடியரசுத் தலைவர் திரு எம். வெங்கையா நாயுடு இன்று மேகாலயா வந்தார். ஷில்லாங் தேசிய நெடுஞ்சாலையில் ஷில்லாங் - தாவ்கி பிரிவில் சாலை மேம்பாடு மற்றும் அகலப்படுத்தும் பணிக்கு குடியரசுத் துணைத் தலைவர் அடிக்கல் நாட்டினார். இந்நிகழ்ச்சியில் அவர் பேசியதாவது:
வடகிழக்குப் மாநிலங்களின் பல திட்டங்களுக்கு, மத்திய அரசு வழங்கும் நிதியை வெளிப்படை தன்மையுடனும், பொறுப்புடனும் பயன்படுத்தி, அனைத்து வளர்ச்சிப் பணிகளையும் துரிதப்படுத்த வேண்டும். அனைத்து திட்டங்களையும் தாமதமின்றி துரிதபடுத்தினால், வடகிழக்கு மாநிலங்கள் நாட்டின் வளர்ச்சி இன்ஜின்களாக மாறும் வாய்ப்புள்ளது. வடகிழக்கு மாநிலங்களின் வளர்ச்சி இல்லாமல், நாட்டின் வளர்ச்சி முழுமையடையாது.
வடகிழக்கு மாநிலங்களில் தீவிரவாதம் குறைந்திருப்பது மகிழ்ச்சி அளிக்கிறது. இந்த அமைதியான சூழலை பயன்படுத்தி, இப்பகுதி முன்னேற்றத்தை துரிதபடுத்த வேண்டும்.
வடகிழக்கு மாநிலங்களின் மலைப் பகுதிகளில் மழை பெய்யும் மாதங்களில் சாலைகள் போடுவதற்கு தடைகள் ஏற்படலாம். அதனால், இங்கு புத்தாக்க வடிவில் சாலைகள் அமைக்க வேண்டும். நாட்டில் உள்ள தொழில்நுட்ப நிறுவனங்கள், இதை ஒரு வாய்ப்பாகப் பயன்படுத்தி, சிறந்த சாலைகளை அமைக்க வேண்டும்.
வடகிழக்கு மாநிலங்களில் விமான இணைப்பையும் மேம்படுத்த வேண்டும். வடகிழக்கு மாநிலங்களில் இருந்து நாட்டின் இதர பகுதிகளுக்கு நேரடி விமான போக்குவரத்து ஏற்பட வேண்டும்.
மேகாலயா அழகான மாநிலம். இங்கு சுற்றுலாவை மேம்படுத்த மத்திய, மாநில அரசுகள் முயற்சிகள் மேற்கொள்ள வேண்டும். அதே நேரத்தில், சுற்றுச்சூழல் எந்த விதத்திலும் பாதிக்கப்பட கூடாது.
மேகாலயா போன்ற மாநிலங்களில், வேளாண் மற்றும் தோட்டக்கலை தொழில்களையும் மேம்படுத்த வளரும் தொழில் முனைவோருக்கு அதிக வாய்ப்புகள் உள்ளன. இங்குள்ள லகாடாங் மஞ்சள் மற்றும் சுக்குப் பொடி பிரபலம். இவற்றை உலக சந்தையில் அறிமுகப்படுத்த சிறந்த வாய்ப்புகள் உள்ளன. இதனால் இங்குள்ள இளைஞர்கள் வேளாண் தொழிமுனைவோர்களாக மாறி, உற்பத்தியை மேம்படுத்தி, பொருட்களை பேக்கிங் செய்து சந்தையில் நல்ல விலை கிடைக்க சிறு விவசாயிகளுக்கு வழிகாட்ட வேண்டும்.
இவ்வாறு குடியரசுத் துணைத் தலைவர் திரு எம். வெங்கையா நாயுடு பேசினார்.
மேகாலயாவின் முதல் பெண் தலைமைச் செயலாளர் திருமிகு ரெபேகாவுக்கு குடியரசு துணைத் தலைவர் வாழ்த்து தெரிவித்தார். மேகாலயா ஆளுநர் திரு சத்ய பால் மாலிக், முதல்வர் திரு கன்ராட் கே.சங்மா உட்பட பலர் இந்நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760753
--------
(Visitor Counter : 163
விவசாயத்துறை அமைச்சகம்
இந்திய தேசிய வேளாண்மைக் கூட்டுறவுச் சந்தைக் கூட்டமைப்பு 2017– 18 ஆம் ஆண்டில் 31.91 லட்சம் மெட்ரிக் டன்கள் பருப்புவகைகளையும் எண்ணெய் வித்துகளையும் கொள்முதல் செய்து, 20 லட்சத்திற்கும் மேற்பட்ட விவசாயிகளுக்குப் பலனளித்துச் சாதனை
விவசாயிகளிடமிருந்து பருப்பு வகைகள், எண்ணெய் வித்துகள், வெங்காயம் ஆகியவற்றைக் கொள்முதல் செய்யும் இந்திய தேசிய வேளாண்மைக் கூட்டுறவுச் சந்தைக் கூட்டமைப்பானது, 2017 – 18 ஆம் ஆண்டில் 31.91 லட்சம் மெட்ரிக் டன்கள் பருப்புவகைகளையும் எண்ணெய் வித்துகளையும் கொள்முதல் செய்துள்ளது. இதனால் 20 லட்சத்திற்கும் மேற்பட்ட விவசாயிகள் பலனடைந்துள்ளனர். இதற்கான பணம் நேரடியாக விவசாயிகளின் வங்கிக் கணக்கில் செலுத்தப்பட்டுள்ளது. இந்திய தேசிய வேளாண்மைக் கூட்டுறவுச் சந்தைக் கூட்டமைப்பு பிற பொருளாதார அளவீடுகளிலும் சாதனை நிகழ்த்தியுள்ளதைத் தொடர்ந்து, 2018 – 19 ஆம் ஆண்டில் சாதனை லாபத்தை ஈட்டும் என எதிர்பார்க்கப்படுகிறது.
முந்தைய அரசில் இந்திய தேசிய வேளாண்மைக் கூட்டுறவுச் சந்தைக் கூட்டமைப்பு, பொருளாதார ரீதியில் நலிவடைந்திருந்தது என்பது குறிப்பிடத்தக்கதாகும். முறைகேடுகள் அதனைப் பொருளாதார நெருக்கடிகளுக்கு உள்ளாக்கியிருந்தது. ஏராளமான வழக்குகள் குவிந்த நிலையில் நிறுவனம் மூடப்படும் நிலைக்குத் தள்ளப்பட்டது. ஐக்கிய முற்போக்குக் கூட்டணி அரசின் கடந்த நான்காண்டு கால ஆட்சியின்போது  கூட்டமைப்பானது வெறும் 8 லட்சம் மெட்ரிக் டன்கள் பருப்புவகைகளையும் எண்ணெய் வித்துகளையும் மட்டுமே கொள்முதல் செய்திருந்தது. தேசிய ஜனநாயகக் கூட்டணி அரசின் திறமை வாய்ந்த தலைமையின் காரணமாக, 2014 – 18 ஆம் ஆண்டுகளில் விவசாயிகளிடமிருந்து குறைந்தபட்ச ஆதரவு விலையில் 64 லட்சம் மெட்ரிக் டன்கள் பருப்புவகைகளும் எண்ணெய் வித்துகளும் கொள்முதல் செய்யப்பட்டு, குறிப்பிடத்தக்க அதிகரிப்பைக் காட்டியுள்ளது.
மேலும் விவரங்களுக்கு www.pib.nic.in வலைதளத்தைப் பார்க்கவும்.
நிதி அமைச்சகம்
மத்திய அரசு ஊழியர்கள் மற்றும் ஓய்வூதியதாரர்களுக்கு அகவிலைப்படி உயர்வு வழங்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மத்திய அரசு ஊழியர்களுக்கு 01.01.2022 முதல் 3% அகவிலைப்படி உயர்வு வழங்க ஒப்புதல் அளிக்கப்பட்டது. இந்த உயர்வு ஓய்வூதியதாரர்களுக்கும் பொருந்தும்.
7-வது மத்திய ஊதியக்குழு பரிந்துரைகள் அடிப்படையில் இந்த உயர்வு வழங்கப்படுகிறது. இதன் மூலம் அரசுக்கு ஆண்டுதோறும் கூடுதலாக ரூ.9,544.50 கோடி செலவாகும். இதன் மூலம் 47.68 லட்சம் மத்திய அரசு ஊழியர்களும், 68.68 லட்சம் ஓய்வூதியதாரர்களும் பயனடைவார்கள்.
------
(Visitor Counter : 126
நிலக்கரி அமைச்சகம்
இந்தியாவின் நிலக்கரி உற்பத்தி ஏப்ரல் 2022 இல் 661.54 லட்சம் டன்னாக உள்ளது
இந்தியாவின் நிலக்கரி உற்பத்தி ஏப்ரல் 2022 இல் 661.54 லட்சம் டன்னாக உள்ளது. கோல் இந்தியா லிமிடெட் மற்றும் அதன் துணை நிறுவனங்களின் நிலக்கரி உற்பத்தி 534.7 லட்சம் டன், சிங்கரேனி கலோரிஸ் கம்பெனி லிமிடெட் நிலக்கரி உற்பத்தி 53. 23 லட்சம் டன், மற்றும் இதர முன்னணி நிலக்கரிச் சுரங்கங்கள் இருந்து கடந்த மாதத்தில் எடுக்கப்பட்ட நிலக்கரியின் அளவு 73.61 லட்சம் டன்னாக உள்ளது.
நிலக்கரி அமைச்சகத்தின் தற்காலிக புள்ளி விவரப்படி, நிலக்கரி வெளியேற்றம் இந்த மாதத்தில் 708.68 லட்சம் டன்னாக உள்ளது, கடந்த ஏப்ரல் மாதத்தில் மின் துறைக்கு 617.2 லட்சம் வழங்கப்பட்டுள்ளது. இதில் மின் துறைக்கு, கோல் இந்தியா லிமிடெட் நிறுவனத்தில் இருந்து மட்டும் 497.39 லட்சம் டன் நிலக்கரி வழங்கப்பட்டுள்ளது.
கோல் இந்தியா நிறுவனம் கடந்த ஏப்ரல் மாதத்தில் 534.7 லட்சம் டன்  உற்பத்தி செய்து சாதனை படைத்துள்ளது. இதற்கு முந்தைய சாதனையாக கடந்து 2019 ஏப்ரல் மாதத்தில் உற்பத்தி செய்த 450.29 லட்சம் டன் உள்ளது.
2020-21ல் 7160 லட்சம் டன்னாக இருந்த மொத்த நிலக்கரி உற்பத்தி, 8.55 சதவீத வளர்ச்சி அடைந்து 2021-22 நிதியாண்டில் மொத்த நிலக்கரி உற்பத்தி 7770.23 லட்சம் டன்னாக உள்ளது. இதேபோல், கோல் இந்தியா லிமிடெட் உற்பத்தி 2020-21ல் 5960.24 லட்சம் டன்னிலிருந்து 2021-22 நிதியாண்டில் 6220.64 லட்சம் டன்னாக 4.43 சதவீதம் உயர்ந்துள்ளது.
2021-22 ஆம் ஆண்டில் மொத்த நிலக்கரி ஏற்றுமதி 8180.04 லட்சம் டன்களை தொட்டது. இது முந்தைய ஆண்டு 6900.71 லட்சம் டன்னாக இருந்தது. இது 18.43 சதவீதம் அதிகமாகும். இதே காலகட்டத்தில், கோல் இந்தியா லிமிடெட் 6610.85 லட்சம் டன் நிலக்கரியை ஏற்றுமதி செய்துள்ளது.
ரசாயனம் மற்றும் உரங்கள் அமைச்சகம்
என்எஃப்எல்., சிசிஐ ஒருங்கிணைத்த விவசாயிகள் பயிற்சி முகாம்
தேசிய உரங்கள் லிமிடெட், இந்திய பருத்திக் கழகம் ஆகியவை இணைந்து விவசாயிகளுக்கான பயிற்சி முகாமை ராஜஸ்தானில் நேற்று நடத்தின.
ராஜஸ்தான் மாநிலம் ஸ்ரீகங்கா நகரில் உள்ள விவசாய ஆராய்ச்சி மையத்தில் இந்த ஒருநாள் பயிற்சி முகாம் நடைபெற்றது.
பிகானேர், ஹனுமன்கர், ஸ்ரீகங்காநகர் ஆகிய மாவட்டங்களை சேர்ந்த 75 முற்போக்கு விவசாயிகள் இதில் பங்கேற்றனர். பயிர் சாகுபடி செலவுகளைக் குறைத்து நல்ல வருவாய் பெற விவசாயிகளுக்கு உதவும் வகையில் தற்போதைய தொழில்நுட்ப முன்னேற்றங்கள் குறித்து வேளாண் விஞ்ஞானிகள் அவர்களுக்கு எடுத்துக் கூறினர்.
பயிற்சியின்போது, பருத்தி விளைவிக்கும்போது எதிர்கொள்ளும் பல்வேறு பிரச்னைகள் குறித்து விவசாயிகள் கேட்ட கேள்விகளுக்கு விஞ்ஞானிகள் உரிய தீர்வுகளைக் கூறினர். பயிர் விளைச்சல், தரம் ஆகியவற்றை அதிகரிக்கும் வகையிலான நவீன இயந்திரங்களின் உபயோகங்கள் குறித்தும் இந்திய பருத்திக் கழகம், தேசிய உரங்கள் லிமிடெட் நிறுவனத்தின் அதிகாரிகள் எடுத்துக் கூறி விவசாயிகளை ஊக்குவித்தனர். பயிற்சி முகாமில் பங்கேற்ற 75 விவசாயிகளுக்கும் பருத்தி அறுவடை செய்யும் இயந்திரங்கள் தேசிய உரங்கள் லிமிடெட் நிறுவனத்தின் சார்பில் இலவசமாக வழங்கப்பட்டன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்.
https://pib.gov.in/PressReleasePage.aspx?PRID=1666475
(Visitor Counter : 109
நித்தி ஆயோக்
அடல் புதுமை திட்டம், இந்தியா மற்றும் திறமை மற்றும் வெற்றிக்கான நிதியம், ரஷ்யா இடையேயான புரிந்துணர்வு ஒப்பந்தம் குறித்து மத்திய அமைச்சரவையிடம் இன்று எடுத்துரைக்கப்பட்டது
அறிவியல் மற்றும் தொழில்நுட்ப மேம்பாட்டுக்கான அடல் புதுமை திட்டம், இந்தியா மற்றும் திறமை மற்றும் வெற்றிக்கான நிதியம், ரஷ்யா இடையேயான புரிந்துணர்வு ஒப்பந்தம் குறித்து மத்திய அமைச்சரவையிடம் இன்று எடுத்துரைக்கப்பட்டது.
புதுதில்லியில் இன்று பிரதமர் திரு. நரேந்திர மோடி தலைமையில் நடைபெற்ற அமைச்சரவையில் இது தெரிவிக்கப்பட்டது. இருநாடுகளும், மாணவர்கள், ஆசிரியர்கள், ஆராய்ச்சியாளர்கள் மற்றும் விஞ்ஞானிகளை பரஸ்பரம் பரிமாறிக் கொள்ள இந்தப் புரிந்துணர்வு ஒப்பந்தம் வகைசெய்கிறது. இந்த ஆண்டு அக்டோபர் மாதம் 5 ஆம் தெதி ஒப்பந்தம் கையெழுத்தானது.
பயன்கள்
இந்தப் புரிந்துணர்வு ஒப்பந்தம், இருநாடுகளின், மாணவர்கள், ஆசிரியர்கள், ஆராய்ச்சியாளர்கள் மற்றும் விஞ்ஞானிகளை பரஸ்பரம் பரிமாறிக் கொள்ள வகைசெய்வதால், இருநாடுகளின் அறிவியல் தொழில்நுட்ப மேம்பாட்டிற்கு வலுவான அடித்தளம் அமைவதோடு, கூட்டாக பணியாற்றவும் வழியேற்பட்டுள்ளது.
தாக்கம்
இந்த ஒப்பந்தப்படி, இருநாடுகளில் உள்ள பள்ளிகள், பல்கலைக் கழகங்கள், கலாச்சார மையங்கள், அறிவியல் மற்றும் தொழில்நுட்ப மையங்கள், சிறப்புக் கல்வி நிறுவனங்கள், உயர் தொழில்நுட்ப நிறுவனங்கள், புதிய நிறுவனங்கள் மற்றும் புதுமை ஆராய்ச்சி மையங்கள் ஆகியவற்றில் இருநாடுகளும் சேர்ந்து செயல்பட வழியேற்பட்டுள்ளது. இந்த நடவடிக்கைகள், புதிய அறிவியல் அறிவை உருவாக்குவதோடு, அறிவுசார் சொத்துக்களை உருவாக்குவது மற்றும் புதிய கண்டுபிடிப்புகள் மற்றும் பொருட்களின் மேம்பாட்டுக்கு இருநாடுகளுக்கும் பயன்படும்.
பின்னணி
2015-ஆம் ஆண்டு டிசம்பர் மாதம் 23, 24 தேதிகளில் பிரதமர் திரு. நரேந்திர மோடி ரஷ்யா பயணம் மேற்கொண்டிருந்தபோது, Sirius கல்வி மையத்தைப் பார்வையிட்டார். அப்போது, ரஷ்ய மாணவர்களை, இந்திய மாணவர்களோடு செயல்பட அழைப்பதென முடிவு செய்யப்பட்டது. அதற்கேற்ப இந்த ஆண்டு அக்டோபர் மாதம் முதல் வாரத்தில் ரஷ்ய அதிபர் திரு. விளாடிமிர் புட்டின், இந்தியா வருவதற்கு முன்னர், 10 ரஷ்ய மாணவர்கள் இந்திய மாணவர்களோடு தில்லி இந்திய தொழில்நுட்பக் கழகத்தில் உள்ள அடல் ஆராய்ச்சி மையத்தில் பணிபுரிந்தனர். சுகாதாரத்துறை, விண்வெளி தொழில்நுட்பத் துறை, தூய்மையான தொழில்நுட்பம், வேளாண் தொழில்நுட்பம் மற்றும் திறமைவாய்ந்த போக்குவரத்து உள்ளிட்ட துறைகளில் புதுமையான அம்சங்கள் குறித்து ஆய்வு மேற்கொண்டனர். இந்தத் துறைகளில் உருவாக்கப்பட்ட மாதிரி தொழில்நுட்ப அமைப்புகள், பிரதமர் திரு. நரேந்திர மோடி, ரஷ்ய அதிபர் திரு. விளாடிமிர் புட்டின் ஆகியோர் முன்பு காட்சிக்காக வைக்கப்பட்டது..
தொழிலாளர் மற்றும் வேலைவாய்ப்பு அமைச்சகம்
2023ஏப்ரல் மாதத்தில் ஊழியர் வருங்கால வைப்புநிதி அமைப்பின் மொத்த உறுப்பினர்கள்எண்ணிக்கையில் 17.20 லட்சம் கூடியுள்ளது
தமிழ்நாடு உள்ளிட்ட 5 மாநிலங்களில் உறுப்பினர்கள் எண்ணிக்கை 59.20 சதவீதம் அதிகரித்துள்ளது
ஊழியர் வருங்கால வைப்புநிதி அமைப்பின் தற்காலிக சம்பளப்பட்டியல் புள்ளி விவரம் 2023 ஜூன் 20 அன்று வெளியிடப்பட்டது. இதன்படி இந்த அமைப்பின் மொத்த உறுப்பினர்கள் எண்ணிக்கையில் 2023 ஏப்ரல் மாதத்தில் 17.20 லட்சம் கூடியுள்ளது.
இவர்களில் 8.4 லட்சம் புதிய உறுப்பினர்கள் முதன்முறையாக சமூகப் பாதுகாப்பு திட்டத்தின் கீழ் வந்துள்ளனர். புதிதாக சேர்ந்த உறுப்பினர்களில் 54.15 சதவீதம் பேர் 18-லிருந்து
25 வயதுக்கு உட்பட்டவர்கள். இவர்களில் பெரும்பாலோர் அமைப்பு சார்ந்த தொழில்துறையில் இணைந்திருப்பதோடு முதன்முறை வேலைவாய்ப்பை பெற்றவர்களாகவும் உள்ளனர்.
ஏதாவது ஒரு நிறுவனத்தில் பணியாற்றி அதிலிருந்து விலகி மீண்டும் பணியில் சேர்ந்து வருங்கால வைப்புநிதி அமைப்பில் சேர்ந்தவர்கள் எண்ணிக்கை 2023 மார்ச் மாதத்தில் 10.09 லட்சம் பேராக இருந்த நிலையில், ஏப்ரல் மாதத்தில் இந்த எண்ணிக்கை 12.50 லட்சம் பேராக அதிகரித்துள்ளது.
2023 ஏப்ரல் மாதத்தில் வருங்கால வைப்புநிதி அமைப்பில் சேர்ந்தவர்களில் பெண் உறுப்பினர்களின் எண்ணிக்கை 3.48 லட்சமாக இருந்தது. மார்ச் மாதத்தில் இது 2.57 லட்சமாக இருந்தது.
ஒட்டுமொத்த இந்தியாவின் சம்பளப்பட்டியல் பகுப்பாய்வின்படி மார்ச் மாதத்தை விட ஏப்ரல் மாதத்தில் உறுப்பினர்களின் எண்ணிக்கை பல மாநிலங்களில் அதிகரித்திருப்பது தெரியவந்துள்ளது. குறிப்பாக 59.20 சதவீதத்துடன் தமிழ்நாடு, கர்நாடகா, மகாராஷ்டிரா, குஜராத், தில்லி ஆகியவை முதன்மையான 5 மாநிலங்களாக உள்ளன.
நிலக்கரி அமைச்சகம்
4 நிலக்கரி சுரங்கங்கள் ஏலம்
மூன்றாம் நாள் ஏலத்தில், மத்தியப் பிரதேசத்தில் உள்ள 3 நிலக்கரி சுரங்கங்களும், சட்டீஸ்கரில் உள்ள ஒரு நிலக்கரி சுரங்கமும் ஏலம் விடப்பட்டன.
நாடு முழுவதும் பல்வேறு இடங்களில் உள்ள நிலக்கரி சுரங்கங்கள் கடந்த 3 நாட்களாக ஏலம் விடப்பட்டு வருகின்றன. 3ம் நாள் ஏலத்தில் மத்தியப் பிரதேசத்தில் உள்ள 3 நிலக்கரி சுரங்கங்களும், சட்டீஸ்கரில் உள்ள ஒரு நிலக்கரி சுரங்கமும் ஏலம் விடப்பட்டன. இதில் கடும் போட்டி நிலவியது.
சட்டீஸ்கரில் உள்ள கரே-பால்மா-IV/1 என்ற நிலக்கரி சுரங்கத்தை ஜிந்தால் பவர் லிமிடெட் நிறுவனம் ஏலம் எடுத்தது. மத்தியப் பிரதேசத்தில் உள்ள கோதிதோரியா கிழக்கு மற்றும் மேற்கு சுரங்கங்களை ‘போல்டர் ஸ்டோன் மார்ட்’ என்ற நிறுவனம் ஏலம் எடுத்தது. மத்தியப் பிரதேசத்தின் உதர்தான் வடக்கு நிலக்கரி சுரங்கத்தை ‘ஜேஎம்எஸ்’ சுரங்க நிறுவனம் ஏலம் எடுத்தது.
மேலும் விவரங்களுக்கு இந்த செய்தியின் ஆங்கில செய்திக்குறிப்பை பார்க்கவும்;
https://pib.gov.in/PressReleasePage.aspx?PRID=1670101
-----
(Visitor Counter : 85
பிரதமர் அலுவலகம்
பிஎம் கேர்ஸ் நிதி அறக்கட்டளை மூலம் நாடு முழுவதும் உள்ள பொது சுகாதார மையங்களில் 551 பிஎஸ்ஏ பிராண வாயு உற்பத்தி ஆலைகள் அமைக்கப்படவுள்ளன
நாடு முழுவதும், மாவட்ட தலைநகரங்களில் உள்ள அரசு மருத்துவமனைகளில் பிராணவாயு உற்பத்தி ஆலைகள் நிறுவப்படும்
இந்த ஆலைகள், மிக விரைவில் பயன்பாட்டுக்கு வரும்: பிரதமர்
மாவட்ட தலைநகரங்களில் உள்ள மருத்துவமனைகளில் இடைவிடாத பிராணவாயு விநியோகத்தை இந்த ஆலைகள் உறுதிசெய்யும்
மருத்துவமனைகளில் பிராணவாயுவின் இருப்பை அதிகரிக்க பிரதமர் உத்தரவிட்டுள்ளதையடுத்து, 551 பிரத்தியேக அழுத்த விசை உறிஞ்சுதல் தொழில்நுட்பத்தில் செயல்படும்  மருத்துவ பிராணவாயு உற்பத்தி ஆலைகளை நாடு முழுவதும் உள்ள பொது சுகாதார மையங்களில் நிறுவுவதற்கு அவசர கால சூழ்நிலையில் பிரதம மந்திரியின் குடிமக்களுக்கான உதவி மற்றும் நிவாரணம்  என்ற அறக்கட்டளை நிதி ஒதுக்கியுள்ளது.
இந்த ஆலைகள் மிக விரைவாக இயக்கத்தைத் தொடங்க வேண்டும் என்று பிரதமர் உத்தரவிட்டுள்ளார். மாவட்ட அளவில் பிராண வாயுவின் இருப்பை இந்த ஆலைகள் பெருமளவு ஊக்குவிக்கும் என்று அவர் தெரிவித்தார்.
பல்வேறு மாநிலங்கள் மற்றும் யூனியன் பிரதேசங்களின் மாவட்ட தலைநகரங்களில் கண்டறியப்பட்டுள்ள அரசு மருத்துவமனைகளில் இந்த பிரத்தியேக ஆலைகள் அமைக்கப்படும். இதற்கான கொள்முதல், மத்திய சுகாதார மற்றும் குடும்ப நல அமைச்சகத்தின் வாயிலாக நடைபெறும்.
இந்த ஆண்டின் துவக்கத்தில், நாட்டில் உள்ள பொது சுகாதார மையங்களில் கூடுதலாக 162 பிரத்தியேக பிஎஸ்ஏ மருத்துவ பிராணவாயு உற்பத்தி ஆலைகளை நிறுவுவதற்கு ரூ. 201.58 கோடியை பிஎம் கேர்ஸ் நிதி அறக்கட்டளை ஒதுக்கியது.
பொது சுகாதார அமைப்பை வலுப்படுத்துவதும், இந்த ஒவ்வொரு மருத்துவமனையிலும் பிராணவாயு உற்பத்தித் திறனை உறுதி செய்வதும், மாவட்ட தலைநகரங்களில் உள்ள அரசு மருத்துவமனைகளில் பிஎஸ்ஏ பிராண வாயு உற்பத்தி ஆலைகளை நிறுவுவதன் அடிப்படை நோக்கமாகும்.
இதுபோன்ற பிராண வாயு உற்பத்தி வசதிகள் மேம்படுத்தப்படுவதன் வாயிலாக, இந்த மருத்துவமனைகள் மற்றும் மாவட்டத்தின் அன்றாட மருத்துவ பிராணவாயுவின் தேவை பூர்த்தி செய்யப்படும். திரவ மருத்துவ பிராண வாயு, பிராணவாயு உற்பத்திக்கு மேலும் வலு சேர்க்கும்.
இதுபோன்ற அமைப்பு, அரசு மருத்துவமனைகளில் பிராணவாயு விநியோகத்திற்கு திடீரென இடையூறு ஏற்பட்டால் அதை எதிர்கொள்வதற்கு உதவுவதுடன், கொவிட்-19 நோயாளிகள் மற்றும் இது போன்ற தேவைகளை எதிர்நோக்கும் பிற நோயாளிகளுக்காக இடைவிடாத போதிய பிராணவாயு விநியோகம் கிடைப்பதையும் உறுதி செய்யும்.
------
(
பிரதமர் அலுவலகம்
அசாமின் வெள்ள நிலவரம் குறித்து மத்திய அரசு தொடர்ந்து கண்காணித்து வருவதுடன், தேவையான அனைத்து உதவிகளையும் வழங்க மாநில அரசுடன் இணைந்து பணியாற்றுகிறது: பிரதமர்
அசாமின் வெள்ள நிலவரம் குறித்து மத்திய அரசு தொடர்ந்து கண்காணித்து வருவதாகவும், இத்தகைய சவாலை எதிர்கொள்வதற்குத் தேவையான அனைத்து உதவிகளையும் வழங்க மாநில அரசுடன் இணைந்து பணியாற்றுவதாகவும் பிரதமர் திரு நரேந்திர மோடி கூறியுள்ளார்.
பிரதமர் வெளியிட்டுள்ள தொடர் சுட்டுரைச் செய்திகளில் தெரிவித்திருப்பதாவது:
“கடந்த சில நாட்களாக கனமழை காரணமாக அசாம் மாநிலத்தின் சில பகுதிகளில் வெள்ளம் ஏற்பட்டுள்ளது. வெள்ள நிலவரம் குறித்து மத்திய அரசு தொடர்ந்து கண்காணித்து வருவதுடன், இத்தகைய சவாலை எதிர்கொள்வதற்குத் தேவையான அனைத்து உதவிகளையும் வழங்க மாநில அரசுடன் இணைந்து பணியாற்றுகிறது.”
“வெள்ளம் பாதித்த பகுதிகளில் ராணுவமும், தேசிய பேரிடர் மீட்பு குழுவினரும் உள்ளனர். அவர்கள், மீட்பு பணிகளை மேற்கொள்வதோடு, பாதிக்கப்பட்டவர்களுக்கு உதவிகளையும் வழங்குகிறார்கள். மீட்புப் பணிகளின் ஒரு பகுதியாக, விமானப் படை, சுமார் 250 முறைகள் பயணித்துள்ளது.”
“முதலமைச்சர் @himantabiswa, அசாம் மாநில அமைச்சர்கள் மற்றும் அதிகாரிகள், பாதிப்பு ஏற்பட்ட மாவட்டங்களில் நாள் முழுவதும் பணியாற்றுவதோடு, பாதிக்கப்பட்டவர்களுக்கு உதவிகளையும் அளிக்கின்றனர். பாதிப்புக்குள்ளான பகுதிகளில் வசிக்கும் அனைவரின் பாதுகாப்பு மற்றும் நலனிற்காக நான் பிரார்த்தனை செய்கிறேன், அனைத்து விதமான உதவிகளும் வழங்கப்படும் என்று மீண்டும் ஒருமுறை உறுதியளிக்கிறேன்.”
சுற்றுச்சூழல் மற்றும் வனத்துறை அமைச்சகம்
புலி இறப்புகள் குறித்த விளக்கம்
2021-ம் ஆண்டில் புலிகள் இறப்பு குறித்த செய்திகளை வெளியிட்டுள்ள சில ஊடகங்கள், நாட்டில் புலிகள் பாதுகாப்பு குறித்த தவறான பார்வையை வெளிப்படுத்தியுள்ளன.
தேசிய புலிகள் பாதுகாப்பு ஆணையத்தின் இணையதளத்தில் உள்ள புள்ளிவிவரங்கள் இந்த செய்திகளில் பயன்படுத்தப்பட்டிருப்பது பாராட்டுக்குரியது என்றாலும், அவை பயன்படுத்தப்பட்ட விதம் பரபரப்பை உருவாக்கும் வகையில் உள்ளதோடு, இந்திய அரசின் தொழில்நுட்ப மற்றும் நிதி உள்ளீடுகள் காரணமாக புலிகளின் மரணங்களை குறைப்பதற்காக எடுக்கப்படும் நடைமுறைகளையும், அவற்றால் ஏற்பட்டுள்ள பலன்களையும் கவனத்தில் எடுத்துக்கொள்ளவில்லை.
இந்திய அரசின் தேசிய புலிகள் பாதுகாப்பு ஆணையத்தின் முழு முயற்சியின் காரணமாக, புலிகளின் எண்ணிக்கை விளிம்பில் இருந்து மீட்கப்பட்டு உறுதியான பாதைக்கு கொண்டு செல்லப்பட்டுள்ளது. 2006, 2010, 2014 மற்றும் 2018 ஆகிய நான்கு ஆண்டுகளில் செய்யப்பட்ட அகில இந்திய புலிகள் மதிப்பீட்டின் கணக்கீட்டில் இது புலப்படுகிறது.
புலிகளின் வருடாந்திர வளர்ச்சி விகிதம் 6% என்று இந்த முடிவுகள் காட்டியுள்ளன.
புலி வேட்டைகளை தடுப்பதற்கான தீவிர நடவடிக்கைகளை தேசிய புலிகள் பாதுகாப்பு ஆணையம் எடுத்து வருவதோடு உச்சபட்ச வெளிப்படைத்தன்மையை பின்பற்றுகிறது. புலிகள் இறப்புகள் குறித்த விவரங்களை www.tigernet.nic.in எனும் தளத்தில் பொதுமக்கள் கண்டு, அவர்களே மதிப்பீடு செய்து கொள்ளலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786354
குடியரசுத் துணைத் தலைவர் செயலகம்
நவ்ரோஸ் புத்தாண்டையொட்டி மக்களுக்கு குடியரசு துணைத் தலைவர் வாழ்த்து
நவ்ரோஸ் தினத்தையொட்டி குடியரசுத் துணைத்தலைவர் திரு.எம்.வெங்கையா நாயுடு மக்களுக்கு வாழ்த்து தெரிவித்துள்ளார்.
அவரது வாழ்த்து செய்தி குறித்த முழுவடிவம் வருமாறு:
பார்சி புத்தாண்டைக் குறிக்கும் ‘ நவ்ரோஸ்’ தினத்தை முன்னிட்டு, நாட்டு மக்களுக்கு எனது உளம் கனிந்த இனிய நல்வாழ்த்துக்களை நான் தெரிவித்துக் கொள்கிறேன்.
இந்தியாவின் கலாச்சார தளத்தில் பார்சி சமுதாயம் முக்கியமான இடத்தைப் பிடித்துள்ளது. தங்களது கடின உழைப்பு மற்றும் அர்ப்பணிப்பு உணர்வு மூலம், இந்தியாவின் பார்சி சமுதாயத்தினர் , நாட்டைக் கட்டமைப்பதில் மதிப்புமிக்கப் பங்களிப்பைச் செலுத்தியுள்ளனர். வசந்த காலத்தின் துவக்கத்தைக் குறிக்கும் பார்சிப் புத்தாண்டு புதுப்பித்தல், புத்தாக்கத்தைக் குறிக்கும் பண்டிகையாகும். நவ்ரோஸ் பண்டிகை சிறந்த எண்ணங்கள், நற்செயல்கள், உண்மை உணர்வுடன் வாழ்தல், சரியான பாதையில் நடத்தல் என்ற அதன் உண்மையான உணர்வில் கொண்டாடப்படுகிறது.
கோவிட்-19 தொற்றுப் பரவலுக்கு எதிராக, இந்தியாவும், உலகமும் தொடர்ந்து அயராது போராடி வருகின்றன. குடும்பம், நண்பர்கள், ஒன்றுபட்டு வழிபட்டுக் கொண்டாடும் பண்டிகையாக நவ்ரோஸ் இருந்த போதிலும், இந்த ஆண்டு, மக்கள் தங்கள் வீடுகளுக்குள் இருந்தவாறு கட்டுப்படுத்திக் கொண்டு, மிதமான கொண்டாட்டத்தில் ஈடுபட வேண்டும். தனி நபர் இடைவெளி, தனிமனித சுகாதாரம் ஆகியவற்றைக் கடுமையாகக் கடைப்பிடித்து பண்டிகையைக் கொண்டாட வேண்டும்.
இந்தப் பண்டிகை நம் வாழ்வில், நட்பு , முன்னேற்றம், மகிழ்ச்சி ஆகியவற்றை அளிக்கட்டும்
பிரதமர் அலுவலகம்
நகைச்சுவை நடிகர் ராஜு ஸ்ரீவஸ்தவா மறைவுக்கு பிரதமர் இரங்கல்
பிரபல நகைச்சுவை நடிகர் ராஜு ஸ்ரீவஸ்தவாவின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“ராஜு ஸ்ரீவஸ்தவா, நகைச்சுவை மற்றும் நேர்மறையான நடிப்பின் மூலம் நமது வாழ்க்கையை பிரகாசமாக்கினார். அவர் குறைந்த வயதில் நம்மை விட்டு பிரிந்து சென்ற போதிலும், அவர் பல ஆண்டுகளாக வெளிப்படுத்திய தனது செழுமையான நடிப்பால் எண்ணற்ற மக்களின் இதயங்களில் தொடர்ந்து வாழ்வார். அவரது மறைவு வருத்தமளிக்கிறது. அவரது குடும்பத்தினருக்கும் ரசிகர்களுக்கும் இரங்கல்கள். ஓம் சாந்தி.”
சுற்றுலா அமைச்சகம்
இந்திய சுற்றுலா அமைச்சகம் ”தேகோ அப்னா தேஷ்” தொடரின் கீழ் 30வது வலைத்தள தொடராக ”சத்தீஸ்கரின் மறைக்கப்பட்ட புதையல்கள்” வெளிவருகிறது
பார்வையாளர்கள் அதிகம் கண்டடையாத இடங்களை ஆராய்வதற்கும், சத்தீஸ்கரில் வெளியுலகிற்கு அதிகம் தெரியாத இடங்கள், தனித்துவமான கலாச்சாரம், பழங்குடிப் பாரம்பரியம் மற்றும் திருவிழாக்கள் பற்றிய விழிப்புணர்வை ஏற்படுத்துவதற்கும், சுற்றுலா அமைச்சகத்தின் புகழ்பெற்ற ”தேகோ அப்னா தேஷ்” வலைத்தளத் தொடர் 09.06.2020 அன்று “சத்தீஸ்கரின் மறைக்கப்பட்ட புதையல்கள்” என்ற தலைப்பில் காட்சிப்படுத்தியது. ”ஒரே பாரதம், சிறந்த பாரதம்  திட்டத்தின் கீழ் இந்தியாவின் வளமான பன்முகத்தன்மையை வெளிப்படுத்தும் ஒரு முயற்சியாக தேகோ அப்னா தேஷ் வலைத்தள தொடர் உள்ளது.
ஜூன் 09, 2020 அன்று ”தேகோ அப்னா தேஷ்” வலைத்தளத் தொடரின் 30 வது அமர்வு சுற்றுலா அமைச்சகத்தின் கூடுதல் தலைமை இயக்குநர் ரூபீந்தர் பிராரால் ஒளிப்பரப்பட்டது. சுற்றுலா அமைச்சகம். சத்தீஸ்கர் அரசாங்கத்தின் செயலாளர்  பி.அன்பழகன் இந்த வலைத்தளத் தொடர் பற்றிய பின்புலத்தை தனது அறிமுகக் கருத்துகளுடன் எடுத்துரைக்க, இந்த அமர்வை ஜஸ்பிரீத் சிங் பாட்டியா, ஐஸ்க்யூப்ஸ் ஹாலிடேஸ் நிறுவனர், ஜீத் சிங் ஆர்யா, unexplored Bastar என்ற சுற்றுலா நிறுவனத்தலைவர் மற்றும் ஆசிரியர் பிளாகர் தம்மன் ஜோஸ் ஆகியோர். தொகுத்து வழங்கினர், இந்நிகழ்வை வழங்கிய மூவரும் சத்தீஸ்கரின் அதிகம் அறியப்படாத இடங்களின் தனித்துவமான கலாச்சார மற்றும் பாரம்பரிய செல்வங்களை பற்றி மேற்கோள் காட்டி சிறப்பித்தனர்.
நாட்டின் சிறந்த நீர்வீழ்ச்சிகளில் சில சத்தீஸ்கரில் உள்ளன, அவற்றில் சில சித்ரகோட், அமிர்தாரா, பவாய், மச்லி போன்றவை. சத்தீஸ்கர் சாம்பாரண்யா, ராஜீம் மற்றும் ஷோரினாராயண் ஆகிய மூன்று சக்தி பீடங்களுடன் ஆசீர்வதிக்கப்பட்டுள்ளது. தேனிரும்பு, வெண்கலம் மற்றும் டெரகோட்டா ஆகியற்றால் செய்யப்பட்ட பிரபலமான கைவினைப் பொருள்கள் சத்தீஸ்கரின் சிறப்பாகும்.
இந்த வலைத்தளத் தொடரின் அமர்வுகள் இப்போது https://www.youtube.com/channel/UCbzIbBmMvtvH7d6Zo_ZEHDA/ என்ற இணைய தளத்திலும் இந்திய அரசாங்கத்தின் சுற்றுலா அமைச்சகத்தின் அனைத்து சமூக ஊடகங்களிலும் இடம்பெற்றுள்ளது.
இந்த வலைத்தளத் தொடரின் அடுத்த பகுதி , ஜூன் 11, 2020 அன்று காலை 11.00 மணிக்கு” இமாச்சலம் - அடுத்த வளைவுகளை சுற்றி”. என்ற தலைப்பின் கீழ் வெளியிட திட்டமிடப்பட்டுள்ளது, இதற்கு பதிவு செய்ய இங்கே சுட்டவும் https://bit.ly/HimachalDAD
(Visitor Counter : 184
சமூக நிதி மற்றும் அதிகாரமளித்தல் அமைச்சகம்
அதிகாரம் பெற்ற மாற்றுத்திறனாளிகளுக்கான தேசிய விருதுகள்
2021,2022ம் ஆண்டிற்கான தேசிய விருதுகளுக்கான விண்ணப்பங்களை வரவேற்று அதிகாரம் பெற்றுள்ள மாற்றுத்திறனாளிகளுக்கான துறை 14.07.2022 அன்று விளம்பரம் வெளியிட்டு இருந்தது. www.awards.gov.in என்ற இணைய தளம் மூலம் கடந்த ஜூலை 15 முதல் ஆகஸ்ட் 28, 2022 வரை விருதுக்கான பரிந்துரைகளை அளிக்கலாம். இது குறித்த விளம்பரம் www.disabilityaffairs.gov.in என்ற இணைய தளத்தில் இடம்பெற்றுள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1845775
பாதுகாப்பு அமைச்சகம்
இந்திய விமானப்படை கமாண்டர்கள் மாநாட்டில் பாதுகாப்பு அமைச்சர் உரையாற்றினார்
புதுதில்லியில் உள்ள இந்திய விமானப்படையின் தலைமையகத்தில் விமானப்படை கமாண்டர்கள் மாநாட்டை மாண்புமிகு பாதுகாப்பு அமைச்சர் திரு ராஜ்நாத் சிங் இன்று தொடங்கிவைத்தார்.
இந்த மாநாட்டில் பாதுகாப்புத்துறை இணையமைச்சர் திரு அஜய் பட், பாதுகாப்புத்துறை செயலாளர் டாக்டர் அஜய்குமார், இந்திய விமானப்படையின் மூத்த கமாண்டர்கள் உள்ளிட்டோர் கலந்து கொண்டனர்.
மூத்த கமாண்டர்களின் மாநாட்டில் விவாதிக்கப்படவிருக்கும் தலைப்புகள்,தற்போதைய சூழலில் சமகாலத்திற்கு பொருத்தமானவை நாடு எதிர்கொண்டுள்ள பல்வேறு பிரச்சனைகள் மற்றும் சவால்களை உள்ளடக்கியவை என்று இந்த மாநாட்டில் பேசிய பாதுகாப்பு அமைச்சர் தெரிவித்தார்.
ஆபரேஷன் கங்கா மூலம்  வெளியேற்றி கொண்டுவரும் முயற்சியில் இந்திய விமானப்படையின் பணிகளைப் புகழ்ந்துரைத்த பாதுகாப்பு அமைச்சர் தேசமும் அவர்களை பாராட்டியதாக கூறினார். தற்போதைய புவி அரசியல் சூழல் உள்நாட்டு மயமாக்கலின் தேவையை மீண்டும் எடுத்துரைப்பதை அவர் பங்கேற்பாளர்களின் கவனத்திற்கு கொண்டு வந்தார்.
இந்த மாநாட்டில் உரையாற்றிய விமானப்படையின் தளபதி ஏர் சீப் மார்ஷல் வி ஆர் சௌத்ரி, குறுகிய கால அவகாசத்தில் எதனையும் எதிர்கொள்ளும் திறனை விரிவுப்படுத்துமாறும், அனைத்து சவால்களையும் எதிர்கொள்ள தயாராய் இருக்குமாறும் கமாண்டர்களை கேட்டுக்கொண்டார்.
வளர்ந்து வரும் உள்நாட்டு ட்ரோன் தொழில்துறைக்கு ஊக்கமளிக்கும் வகையில் புதிய திட்டம் ஒன்றையும் பாதுகாப்பு அமைச்சர் திரு ராஜ்நாத் சிங் தொடங்கிவைத்தார்.
‘மனித ஆற்றலை உகந்தமுறையில் பயன்படுத்துதல்’ என்பது இந்த மூன்றுநாள் மாநாட்டின் மையப்பொருளாக இருக்கும். பல்வேறு நடவடிக்கைகளை நவீன மற்றும் திறமையான முறையில் செயல்படுத்துவது பற்றி கவனம் செலுத்தப்படும். ட்ரோன்களால் எதிர்கொள்ளப்படும் அச்சுறுத்தல்களை கட்டுப்படுத்துவது குறித்தும் இந்த மாநாட்டில் விவாதிக்கப்படும்.